钦定古今图书集成/明伦汇编/家范典/第095卷 > 《寄故姬》江陵士子
## 钦定古今图书集成/明伦汇编/家范典/第095卷 > 《寄故姬》江陵士子

《卢氏杂记》曰：江陵寓居士子，忘其姓名，有美姬，甚贫。去游交广间，戒其姬曰：“我若五年不归，任尔改适。” 去后五年未归，姬遂为前刺史所纳，在高丽坡底。及明年归，已失姬所在。寻访知处，遂为诗寄之。刺史见诗，给一百千及资装，遣还士子。

阴云羃羃下阳台，惹著襄王更不回。五度看花空有
泪，一心如结不曾开。纤萝自合依芳树，覆水宁思返
旧杯。惆怅高丽坡底宅，春光无复下山来。